CELEX: 62008TN0357
Language: hu
Date: 2008-09-01 00:00:00
Title: T-357/08. sz. ügy: 2008. szeptember 1-jén benyújtott kereset – L'Oréal kontra OHIM – Allergan (BOTOCYL)

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/44
            
         2008. szeptember 1-jén benyújtott kereset – L'Oréal kontra OHIM – Allergan (BOTOCYL)
   (T-357/08. sz. ügy)
   (2008/C 272/87)
   A keresetlevél nyelve: angol
   Felek
   
      Felperes: L'Oréal SA (Clichy, Franciaország) (képviselők: A. von Mühlendahl és J. Pagenberg ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Allergan, Inc. (Irvine, Egyesült Államok)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) 2008. június 5-i határozatát (R 865/2007-1. sz. ügy);
            
         
               —
            
            
               az Elsőfokú Bíróság utasítsa el a fellebbezési tanács előtti eljárásban részt vevő másik fél által az alperes törlési osztálya 2007. április 4-i, 1120 C. sz. ügyben hozott határozata ellen benyújtott fellebbezést;
            
         
               —
            
            
               az Elsőfokú Bíróság az alperest kötelezze a költségek viselésére, ideértve a fellebbezési tanács előtti eljárás során a felperes részéről felmerült költségeket is;
            
         
               —
            
            
               az Elsőfokú Bíróság a fellebbezési tanács előtti eljárásban részt vevő másik felet kötelezze az eljárási költségek viselésére, ideértve a felperes részéről a fellebbezési tanács előtt felmerült költségeket is, amennyiben jelen ügyben beavatkozóként lépne fel.
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „BOTOXYL” szóvédjegy a 3. osztályba tartozó áruk vonatkozásában – 2 782 282. sz. közösségi védjegy.
   
      A közösségi védjegy jogosultja: a felperes.
   
      A közösségi védjegy törlését kérelmező fél: a fellebbezési tanács előtt részt vevő másik fél.
   
      A törlést kérelmező védjegye: A 2 015 832. számon az 5. osztályba tartozó áruk tekintetében lajstromozott „BOTOX” közösségi ábrás védjegy; a 2 575 371. számon az 5. osztályba tartozó áruk tekintetében lajstromozott „BOTOX” közösségi ábrás védjegy; az 1 923 986. számon az 5. és a 16. osztályba tartozó áruk tekintetében lajstromozott „BOTOX” közösségi ábrás védjegy; az 1 999 481. számon az 5. osztályba tartozó áruk tekintetében lajstromozott „BOTOX” közösségi szóvédjegy; az Európai Közösségek tagállamaiban lajstromozott számos „BOTOX” védjegy.
   
      A törlési osztály határozata: a törlési osztály a törlési kérelmet elutasította.
   
      A fellebbezési tanács határozata: a fellebbezési tanács a törlési osztály határozatát hatályon kívül helyezte.
   
      Jogalapok: A 40/94 tanácsi rendelet 8. cikke (5) bekezdésének megsértése, mivel nincs bizonyíték arra, hogy a korábbi védjegyek jó hírnevet élveztek a releváns időpontban, mivel az ütköző védjegyek nem kellően hasonlóak, továbbá nincs bizonyíték arra, hogy a törlési kérelemmel érintett, lajstromozott közösségi védjegy használata sérti a korábbi védjegyek jóhírnevét és megkülönböztető képességét, valamint nincs bizonyíték arra, hogy a felperes kellő indok nélkül járt el, amikor a törlési kérelemmel érintett, lajstromozott közösségi védjegyet bejelentette; a 40/94 tanácsi rendelet 73. cikkének megsértése, mivel a vitatott határozat nem jelöli meg az alapjául szolgáló okokat.